Panasonic robothoz adaptált gyártási sablon fejlesztése
Creators: name: PRI-MO-RA 2000 Kft.
Publisher: name: Zenodo
Year: 2024
Subjects: subject: Manufacturing engineering

description: A Projektünk megvalósítása a GINOP-2.1.7-15-2016-00191 azonosító számon regisztrált pályázat útján valósult meg. 

Projektünk célja, egy olyan kerítésgyártási technológia megvalósítása, amely a gyártási technológiánkat forradalmasítja robotika rendszert bevezetésével, technológiát kiszolgáló méretre alakítható sablon rendszer kialakításával.

A méretre alakítható kerítésrendszer gyártástechnológiája eddig manuális jellegű volt. A piaci növekedés szükségessé tette a technológia korszerűsítését.  A gyártástechnológiánkat robotika rendszerrel fejlesztettük.

 

Kapacitásbővítés

Az elmúlt években megnőtt a kereslet a PRIMORA kerítésrendszer családja iránt. A megnövekedett kereslet termékfejlesztésre ösztönözte vállalatunkat, amely azonban jelentős mértékű technológiaváltást is szükségessé tett. A fejlesztéseink eredménye egy új, nagysorozatgyártásra alkalmas kerítésrendszer termékcsalád kifejlesztése lett, az ehhez szükséges, továbbfejlesztett gyártástechnológiával, mely magában foglalja a hegesztési technológia részleges robotizációját, valamint az új felüleltvédelmi technológiák kiépítését.

Cégünk a változó piaci igényeket figyelve, új termékcsaládok bevezetését tűzte ki célul, melyhez nélkülözhetetlen volt egy teljesen új, innovatív technológia létrehozása. A fejlesztések során azonban nemcsak a gazdasági szempontokat vettük figyelembe, hanem a fenntarthatóság jegyében csökkenteni kívántuk a környezeti terhelést és a fajlagos anyagfelhasználást is. Az előállított termék tömegének csökkentése mellett, a felületvédelemre is környezetkímélő technológiai megoldást kívántunk megvalósítani, melynek eredményeként került sor egy teljesen új galvántechnológia és a hozzá tartozó zárt rendszerű szennyvízkezelő berendezés, valamint egy teljesen új festőüzem kialakítására, melyben a porfestés teljes technológiai sorát meg tudjuk valósítani a zsírtalanítás/foszfátozástól kezdve a porfestés, beégetés műveletekig.

Hegesztőrobot és a hozzá tartozó szoftver:

A technológia fejlesztés eredményét képezi a hegesztés technológiában alkalmazott robot és a technológiát kiszolgáló méretre alakítható sablon rendszer. Az általunk gyártott elemek, végtermékek tömegét kívánjuk így optimalizálni. A robot minimális anyag, energia és műveleti idő felhasználásra optimalizálja a hegesztési műveletet és annak elemeit. A robotika bevezetésével a sorozatgyártás folyamatos monitorozásával és az adatok feldolgozásával lehetőségünk nyílik a folyamatok optimalizálására és megbízhatóbbá tételére, a minőség és a produktivitás növelésére a működtetési költségek csökkentése mellett.

A beruházás eredményeképp beszerzésre került egy Panasonic TAWERS TM-2000 hegesztőrobot és a hozzá tartozó egyedi szoftver konfiguráció, valamint megtörtént ennek adaptálása és az érintett kollégák betanítása, képzése, mind a robot, mind a program használatáról a SYN-TIG Kft. részéről.

Iparjogvédelem

Az INNO-SPIN-KUTATÁSI FEJLESZTÉSI ÉS INNOVÁCIÓS SZOLGÁLTATÓ Kft-vel 2021. december 1-én iparjogvédelmi tanácsadásra kötöttünk megállapodást, mely a PRIMORA 2000 Kft. termék-, és gyártásfejlesztéséhez kapcsolódó szellemi tulajdonú és egyéb jogvédelmi lehetőségek felkutatására irányult. A fenti témával kapcsolatban Dr. Kiss Zsolt Péter professzor részletes Tanulmányát 2021. december 28-án vehettük át, melynek hatására, több területen mérjük fel az iparjogvédelmi eljárások várható teendőit és költségeit.

K+F tevékenység

A robotika bevezetésével a sorozatgyártás folyamatos monitorozásával és az adatok feldolgozásával lehetőségünk nyílik a folyamatok optimalizálására és megbízhatóbbá tételére, a minőség és a produktivitás növelésére a működtetési költségek csökkentése mellett.

Céljaink eléréséhez elengedhetetlen a termelési volumen növelése, illetve az egyenletes minőség biztosítása. Ezen célok eléréséhez korszerű technológiák bevezetését, illetve bizonyos területeken saját fejlesztések megvalósítása.

Továbbá, a galván technológia fejlesztésének köszönhetően az új technológiai sor már mellőzi a korábbi technológia erősen környezetkárosító alapanyagait, valamint a saját zárt szennyvízkezelő berendezésével a direkt környezeti terhelést is csökkentettük.

Fentieken túl újításokat vezetünk be gyártástechnológiánkban is, amelyet mostanára már saját tulajdonú Know How-ra fejlesztettünk.

Termékkínálat bővítése

Megszokott termékkínáltunk egy teljesen új termékcsaláddal bővült, az egyedi méretre alakítható kerítések, számtalan variációt biztosító családjával.

Az ASSERO, PROVELLO, MIRA NORMA-DIY termékcsaládok duplex kezeléssel ellátott, időtálló, könnyen felszerelhető, méretezhető és egyénileg díszíthető fém, színterezett kerítés termékcsalád prototípusának kifejlesztésével mind kombinálhatóságában, mind könnyű felszerelhetőségében újdonság a piacon. Különlegessége továbbá abban rejlik, hogy előbbieket nagyon jó anyagminőséggel és tartóssággal párosítottuk. Termékkínálatunk további bővítése érdekében kifejlesztettük a natúr vason használható fémkerítés szerelés során kiemelt jelentőségű új ragasztóanyag koncentrátumot, amely megfelelő biztosítást nyújt a díszítő elemek rögzítéséhez, de olyan felületet biztosít, amely ezután szabadon festhető és színterezhető.

Termék piacra vitele

Jelenleg a hazai piacon terjeszkedünk. A korona vírus járvány miatt a külföldi megjelenés lehetősége túlságosan korlátozódott, így figyelmünket és energiáinkat a hazai piaci terjeszkedésre összpontosítottuk. A meglévő magán és ipari klientúránkon felül a viszonteladói hálózatunkat jelentősen fejlesztettük. Partnereink között immár megtalálható a Praktiker, OBI és a Stavmat magyarországi üzletei, melyekkel folyamatos tárgyalásokat folytatunk a további bővítés érdekében.

PÁJÁZATI EREDMÉNYEK

1., Olyan kerítésgyártási technológia, amely az előállítási költségeket jelentősen csökkenti és ezzel a termék értékesítési  lehetőségeit megsokszorozza.

2., A robotika rendszert, technológiát kiszolgáló méretre alakítható sablon rendszer kialakítása.

A méretre alakíthatóság megoldása.

3., A fejlesztés folyamán lehetőség nyílt biztosítani további kerítéselemek felhasználó részére biztosított programozó felületen további modellek programozását.  Ethernet alapú hálózati hozzáférési lehetőség, amely lehetővé teszi a fejlett gyártás és minőségirányítást.

4., A vezérlő SD kártya segítségével lehetőség van a programozott adatok fogadására, valamint meglévő vállalatirányítási rendszer összehangolására.

5., Piackutatás, marketing és értékesítési folyamatok fejlesztése is megvalósult.  Országos értékesítési  hálózat kiépítése  Megújuló marketing stratégiánk  közel 200 %- árbevétel növekedést eredményezett.

6., Megtörtént gazdasági potenciálunk növekedése A beruházás eredményeként cégünk nagyobb rész tud vállalni a kerítésgyártás és értékesítés élénkítésében.  Árcsökkenések eredményeképpen a vásárlói kedv is növekedett.  Termékválasztékunk arányát az OBI áruházban megduplázzuk azaz dupla annyi termék került belistázásra. Több új belépő kategóriás termékcsalád fejlesztése megtörtént. ASSERÓ, MIRA, MONEX  / OBI /  PROVELLÓ /Praktiker /